7/8 Ритам

Драги ученици,

Верувам дека многу пати сте го слушнале терминот 7 осмински ритам, во која се отпеани и отсвирени многу познати македонски народни песни и ора. По овој карактеристичен неправилен ритам, нашиот музички фолклор е надалеку познат во светот.

По овој ритам е насловен и еден голем музички проект на Браќата Тавитјан кој е насловен како „Моето срце чука во 7 осмински ритам“.

Основната мерна единица која се користи во овој ритам е осмината нота.

Ако некогаш сте го слушнале: ендватри – ендва – ендва или ендва – ендва – ендватри тогаш бидете сигурни дека се работи за 7/8 ритам.

И во првиот, и во вториот случај има по 7 осмини, само што се по обратен редослед распоредени.

Текстот подолу ќе ви помогне малку посликовито да го сватите тоа што ви го кажувам:

Му – зи – ко друж – ба ми – ла

Се – ко – му да – ваш си – ла. 3 + 2 + 2

Или

Ти – си мо – ја и – ко – на

Јас – те са – кам до – ве – ка 2 + 2 + 3

Задачи: Преслушувајте ги народните песни Море сокол пие и Благуно дејче, во која со подетална анализа треба да го препознаете ритамот, кој се брои 3 + 2 + 2 и пронајдете барем 1 македонска народна песна или оро, во која 7/8 ритам е поставен 2 + 2 + 3.